Daniele 11 | Beibele Inthaneteng | Phetolelo ya Lefase le Lefsa
11 “Ge e le nna, ka ngwaga wa pele wa pušo ya Dario wa Momede+ ke ile ka mo matlafatša le go ba sebo sa gagwe.
2 Bjale ke tla go botša therešo:+
“Bona! Go sa tlo ema dikgoši tše tharo Peresia+ gomme ya bone+ e tlo kgobela mahumo a mantši go feta tše dingwe ka moka.+ E tla re ge e bile matla ka mahumo a yona, ya hlohleletša bohle go lwa le mmušo wa Gerika.+
3 “Ke moka go tla ema kgoši e matla ya buša ka matla a magolo+ gomme ya itirela boithatelo.+
4 E tla re ge e eme,+ mmušo wa yona wa šwalalanywa gomme wa aroganyetšwa thokong tše nne+ tša magodimo,+ eupša e sego go ditlogolo tša yona,+ le gona mebušo yeo e ka se buše go swana le yona; ka gobane mmušo wa yona o tla tumolwa wa abelwa ba bangwe, e sego tšona.
5 “Kgoši ya borwa, e lego yo mongwe wa dikgošana tša yona, e tla ba e matla; e* tla e fenya ke moka e buše ka pušo e nabilego ya go feta ya pušo ya yoo.
6 “Bofelong bja nywaga e itšego ba tla gwerana gomme morwedi wa kgoši ya borwa o tla tla go kgoši ya leboa e le gore go dirwe kwano. Eupša letsogo+ la morwedi yoo le ka se dule le na le matla; kgoši e ka se eme, le letsogo la yona le ka se eme; morwedi yoo o tla gafiwa, yena le bao ba mo tlišitšego, le yo a mmelegego gotee le yo a tlago go mo matlafatša mehleng yeo.
7 Yo mongwe yo a tšwago lehlogeding+ la medu ya morwedi yoo o tla ema maemong a gagwe, o tla tla go madira, a lwantšha sebo sa kgoši ya leboa, a ba tsogela matla gomme a fenya.
8 O tla tla Egipita le medingwana ya bona,+ medimo ya bona ya diswantšho, dilo tša bona tše di rategago tša silifera le tša gauta gotee le mathopša. O tla fetša nywaga a eme kgole le kgoši ya leboa.
9 “O tla tla mmušong wa kgoši ya borwa gomme a boela nageng ya gagwe.
10 “Ge e le barwa ba gagwe ba tla itokišetša ntwa ba ba ba rapa madira a mantši. Yo mongwe wa bona* o tla tla a gogola bjalo ka mafula gomme a feta. Eupša o tla boela morago a lwa go fihlela a tsena sebong sa gagwe.
11 “Kgoši ya borwa yona e tla ikgalefiša gomme ya yo lwa le yona, ke gore kgoši ya leboa; e tla emiša lešaba le legolo, gomme lešaba leo le tla gafelwa seatleng sa yena yoo.+
12 Lešaba leo le tla tlošwa. Ge e le pelo ya gagwe e tla ikgodiša+ gomme a* wiša ba dikete tše masome; eupša a ka se diriše boemo bja gagwe bja matla.
13 “Kgoši ya leboa e tla boa ya rapa lešaba leo le fetago la pele; bofelong bja mabaka, e lego ka morago ga nywaga, e tla tla ka madira+ a mantšintši le ka dithoto tše dintši.+
14 Mehleng yeo go tla ba le ba bantši bao ba tlago go tsogela kgoši ya borwa matla.
“Ge e le bana ba bahlakodi bao ba lego gare ga batho ba geno, ba tla ya e le ge ba leka gore pono e phethege;+ ba tla kgopša.+
15 “Kgoši ya leboa e tla tla ya aga legora la go rakelela+ gomme ya thopa motse wa dibo. Ge e le madira* a borwa a ka se eme, le batho ba gabo ba ba kgethilwego ba ka se eme; ba ka se be le matla a go tšwela pele ba eme.
16 Yo a e* tsogelago matla o tla dira thato ya yona gomme go ka se be le yo a e thibelago. E tla ema nageng ya Mokgabišo+ gomme seatleng sa yona go tla ba le phedišo.+
17 E tla retolla sefahlego+ sa yona e ikemišeditše gore e tle ka matla a mmušo wa yona ka moka, ke moka gwa dirwa kwano le yona;+ yona e tla atlega.+ Ge e le morwedi wa batho, kgoši e tla dumelelwa gore e mo fediše. Morwedi yoo a ka se kgotlelele, a ka se dule e le wa yona.+
18 E tla retološetša sefahlego sa yona dinageng tše di bapilego le mabopo,+ ya thopa tše dintši tša tšona. Molaodi o tla lesa go goboša ga gagwe, moo kgobošo ya yona e tlago go fela. O tla bušetša kgobošo yeo go yena yoo.
19 E tla retološetša sefahlego sa yona dibong tša naga ya yona, e tla kgopša ya wa gomme e ka se hwetšwe.+
20 “Boemong bja yona go tla ema+ yo a dirago gore motšhediši+ a phatše mmušong wa letago gomme ka morago ga matšatši a sego kae o tla robja, eupša e se ka bogale goba ka ntwa.
21 “Boemong bja gagwe go tla ema yo a tlago go nyatšwa,+ ba ka se mo fe seriti sa mmušo; o tla tla go iketlilwe+ a tšea mmušo ka boradia.+
22 Ge e le madira+ a etšago mafula wona a tla gogolwa ka baka la gagwe gomme a tla robja;+ go etša ge Moetapele+ wa kgwerano+ le yena a tla robja.+
23 Ka ge ba ikgwerantše le yena o tla tšwetša pele bofora gomme a hlasela a ba yo matla ka setšhaba se senyenyane.+
24 E tla re ge go iketlilwe,+ a tsena seleteng se se nonnego ke moka a dira seo botatagwe le borakgolwagwe ba sa kago ba se dira. O tla gašanya dilo tše di hutšwego, dithebola le dithoto gare ga bona; a logela mafelo a šireleditšwego maano,+ eupša seo o tla se dira go fihlela ka nako e itšego feela.
25 “O tla tutuetšwa ke pelo ya gagwe gomme a diriša matla a gagwe go tsogela kgoši ya borwa ka madira a mantši; ge e le kgoši ya borwa yona e tla itokišetša ntwa ka madira a mantši kudu le a matla. Yena* a ka se eme, ka gobane ba tla mo logela maano.
26 Ba ba jago dijo tša gagwe tša matsaka ba tla mo pšhatlaganya.
“Ge e le madira a gagwe a tla gogolwa, gomme ba bantši ba tla wišetšwa fase ka go bolawa ka sehlogo.
27 “Ge e le dikgoši tše tše pedi, dipelo tša tšona di tla sekamela bobeng, di tla dula di bolela maaka+ di dutše gotee tafoleng.+ Eupša ga go seo se tlago go atlega,+ ka gobane bofelo ke bja nako e beilwego.+
28 “E* tla boela nageng ya yona le dithoto tše dintši gomme pelo ya yona e tla lwa le kgwerano e kgethwa.+ E tla atlega+ ya boela nageng ya yona.
29 “E tla boela gape ka nako e beilwego+ gomme ya lwa le naga ya borwa;+ eupša go boela morago ga mafelelo go ka se swane le ga pele.
30 Dikepe tša Khithima+ di tla tlela go lwa le yona gomme ya fela matla.
“E tla boela morago ya galefela+ kgwerano e kgethwa+ gomme ya atlega; ya boela go šetša bao ba tlogelago kgwerano e kgethwa.
31 Go tla tsoga madira ao a tšwago go yona; a tla goboša sekgethwa,+ e lego sebo, a tloša sebego sa ka mehla.+
“A tla bea makgapha+ ao a bakago tšhwalalanyo.+
32 “Bao ba direlago kgwerano+ yeo bokgopo o tla ba hlanoša+ ka mantšu a boreledi.+ Eupša ge e le batho bao ba tsebago Modimo+ wa bona, ba tla fenya+ le go atlega.
33 Ge e le bao ba nago le temogo+ gare ga batho, ba tla fetišetša kwešišo go ba bantši.+ Ka matšatši a itšego ba tla kgopša ka tšhoša le ka mollo, ka go išwa bothopša le ka go hulwa.+
34 Eupša ge ba dirilwe gore ba kgopše ba tla newa thušo e nyenyane;+ ba bantši ba tla itsenya go bona ka boradia.+
35 Ba bangwe ba bao ba nago le temogo ba tla dirwa gore ba kgopše,+ e le gore ka baka la bona go dirwe modiro wa go sekiša, wa go hlwekiša le wa go šweufatša,+ go be go fihle nako ya bofelo;+ gobane ke bja nako e beilwego.+
36 “Kgoši yeo e tla itirela boithatelo, e tla iphagamiša le go ikgodišetša modimo yo mongwe le yo mongwe;+ ge e le Modimo gare ga medimo,+ e tla bolela dilo tše di tšhošago ka yena. E tla atlega go fihlela ge bogale bo fedile;+ ka gobane selo seo go dirilwego phetho ka sona se tla dirwa.
37 E ka se šetše Modimo wa botatagwe, e bile e ka se šetše le kganyogo ya basadi le modimo le ge e le ofe yo mongwe, eupša e tla ikgodišetša motho yo mongwe le yo mongwe.+
38 Eupša e tla nea modimo wa dibo letago e le boemong bja yona; e tla iša letago go modimo yoo botatago yona ba bego ba sa mo tsebe, e diriša gauta, silifera, maswika a bohlokwa le dilo tše di rategago.
39 E tla atlega ge e lebane le dibo tše di šireleditšwego kudu gotee le modimo o šele. Mang le mang yo a e hlomphago e tla mo atišetša letago, ya dira gore a buše ba bantši; e tla aba naga ka theko ya maleba.
40 “Mehleng ya bofelo kgoši ya borwa+ e tla kgorometšana le yona, kgoši ya leboa yona e tla e hlasela bjalo ka ledimo ka dikoloi, banamedi ba dipere le dikepe tše dintši; e tla tsena dinageng tšeo ya di gogola bjalo ka mafula gomme ya phatša gare ga tšona.
41 E tla tsena+ le nageng ya Mokgabišo,+ le gona go tla ba le dinaga tše dintši tšeo di tlago go kgopša.+ Eupša Edomo le Moaba+ le karolo e bohlokwa ya barwa ba Amoni di tla phonyokga seatleng sa yona.
42 E tla dula e otlollela seatla sa yona dinageng tšeo; ge e le naga ya Egipita+ e ka se phonyokge.
43 E tla laola matlotlo a utilwego a gauta, silifera le dilo ka moka tše di rategago tša Egipita. Balibia le Baethiopia ba tla latela dikgatong tša yona.
44 “Eupša go tla ba le dipego tšeo di tšwago bohlabatšatši+ le leboa tšeo di tlago go e ferekanya;+ e tla tšwa lesolo e befetšwe kudu e le gore e senye le go fediša ba bantši.+
45 E tla hloma ditente tša yona tše bjalo ka metse ya dibo magareng ga lewatle le legolo le thaba e kgethwa ya Mokgabišo;+ ke mo e tlago go leba pheletšong ya yona+ gomme e ka se be le mothuši.+
^ Go bonagala “e” e šupa kgoši ya leboa.
^ Phetolelo ya lentšu ka lentšu e re, “o” tla tla.
^ Go bonagala “a” e šupa kgoši ya borwa.
^ Phetolelo ya lentšu ka lentšu e re, “matsogo.”
^ Go bonagala “e” e šupa kgoši ya borwa.
^ Go bonagala “yena” e šupa kgoši ya leboa.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D11%26wtlocale%3DSE%26srcid=share⊂ject=Bala Beibele Inthaneteng